Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 4 luku - Kalastus - II jakso - Pääsy vesille ja kalavarojen käyttö - 351 artikla



Virallinen lehti nro L 302 , 15/11/1985 s. 0126



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 4 luku - Kalastus - II jakso - Pääsy vesille ja kalavarojen käyttö - 351 artikla 1. Vain tässä artiklassa tarkoitetut, jonkin nykyisen jäsenvaltion lipun alla purjehtivat alukset saavat harjoittaa kalastustoimintaansa Portugalin tasavallan suvereniteettiin tai lainkäyttövaltaan kuuluvilla vesillä ja ainoastaan seuraavien kohtien mukaisesti määritetyillä alueilla ja niissä määritetyin edellytyksin. 2. Niiden alusten määrä, jotka saavat kalastaa TAC-järjestelmään ja kiintiöihin kuulumattomia muita pelagisia lajeja kuin vaeltavimpia lajeja ICES-alueilla IX ja X sekä Itäisen Keski-Atlantin kalastuskomitean (CECAF) toimialaan kuuluvilla vesillä, vahvistetaan ensimmäisen kerran 1 päivään tammikuuta 1986 mennessä asetuksen (ETY) N:o 170/83 11 artiklan mukaisesti ottaen huomioon nykyisen yhteisön Portugalin vesillä liittymistä välittömästi edeltävänä jaksona harjoittaman kalastustoiminnan nykytilanne sekä tarve varmistaa kalakantojen säilyminen sekä ottaen lisäksi huomioon Portugalin alusten nykyisen yhteisön vesillä harjoittamalle samanlaisten lajien kalastamiselle asetetut rajoitukset. Erityiskalastustoiminnan harjoittamista koskevat edellytykset noudattavat samojen lajien kalastukselle 160 artiklassa asetettuja edellytyksiä. 3. ICES-alueella X ja CECAF:in alueella sallitaan 31 päivään joulukuuta 1995 asti ainoastaan valkotonnikalan kalastaminen, edellä sanotun rajoittamatta 4 kohdan määräysten soveltamista, nykyisten jäsenvaltioiden liittymistä edeltävinä vuosina harjoittaman kalastuksen perusteella ja korkeintaan kahdeksan viikon jakson ajan kyseisen vuoden toukokuun 1 päivän ja elokuun 31 päivän välillä korkeintaan 110 siimalla kalastavalla aluksella, joiden perpendikkelipituus on enintään 26 metriä ja jotka käyttävät yksinomaan vedettäviä uistinsiimoja. Jäsenvaltiot, joita asia koskee, ilmoittavat luvan saaneiden alusten luettelon komissiolle viimeistään 30 päivää ennen kalastuskauden alkamista. 4. Trooppisissa vesissä elävän tonnikalan osalta kalastustoiminta rajataan 31 päivään joulukuuta 1995 asti ICES-alueella X etelään pisteestä 36o30' pohjoista leveyttä ja CECAF-alueella etelään pisteestä 31o pohjoista leveyttä ja tämän leveyspiirin pohjoispuolella länteen pisteestä 17o30' läntistä pituutta. 5. Säädökset, joilla on tarkoitus varmistaa, että toimijat noudattavat tässä artiklassa määrättyjä sääntöjä, mukaan lukien säädökset, joissa säädetään mahdollisuudesta olla sallimatta kyseisen aluksen kalastaa tiettynä aikana, annetaan 1 päivään tammikuuta 1986 mennessä noudattaen asetuksen (ETY) N:o 170/83 11 artiklassa säädettyä menettelyä. Yksityiskohtaiset tekniset säännöt, jotka vastaavat 163 artiklan 3 kohdan toisessa alakohdassa tarkoitettuja yksityiskohtaisia teknisiä sääntöjä, annetaan 1 päivään tammikuuta 1986 mennessä noudattaen asetuksen (ETY) N:o 170/83 14 artiklassa säädettyä menettelyä. 6. Tämän artiklan soveltamista koskevat yksityiskohtaiset säännöt annetaan 1 päivään tammikuuta 1986 mennessä noudattaen asetuksen (ETY) N:o 170/83 14 artiklassa säädettyä menettelyä.